Dzyudo bo‘yicha Gran-prida umumjamoa hisobida o‘zbekistonliklar g‘alaba qozondi

Avval xabar berganimizdek, 4—6-oktabr kunlari Toshkentning “O‘zbekiston” sport majmuasida dzyudo bo‘yicha Gran-pri turkumidagi xalqaro turnir bo‘lib o‘tdi.

Musobaqaning muvaffaqiyatli o‘tgan birinchi va ikkinchi kunlari kabi, so‘nggi kunda ham sportchilarimiz yaxshi natijalar qayd etdi. O‘zbekiston dzyudo federatsiyasi matbuot xizmatining xabar berishicha, 100 kilogrammgacha bo‘lgan vazn toifasida Soib Qurbonov oltin, Ramziddin Saidov va Boltaboy Boltayev kumush medallarni qo‘lga kiritdi. Qizlar orasida Sanam Erkinboyeva esa bronza medalga ega bo‘ldi.

Shu tariqa, O‘zbekiston jami 5 oltin, 3 kumush va 5 bronza medal jamg‘arib, umumjamoa hisobida birinchi o‘rinni egalladi. Ikkinchi o‘rin Braziliya (3-2-3), uchinchi o‘rin esa AQShga (1-3-0) nasib etdi.
Qayd etish joiz, musobaqa so‘nggida an’anaviy ravishda e’lon qilinadigan eng yaxshi erkak dzyudochi nomiga o‘zbekistonlik Mirzohid Farmonov loyiq deb topildi. Qizlar orasida bunday nomga braziliyalik Marianna Barros erishdi.
Foto © judo.uz